ԲՅՈՒՐԵՂԱՎԱՆ ՀԱՄԱՅՆՔԻ ՂԵԿԱՎԱՐ ՀԱԿՈԲ ԲԱԼԱՍՅԱՆԻ ՈՒՂԵՐՁԸ ՀԱՂԹԱՆԱԿԻ ԵՎ ԽԱՂԱՂՈՒԹՅԱՆ ՏՈՆԻՆ

Հարգելի հայրենակիցներ, սիրելի բյուրեղավանցիներ,

Տոնական օրվա` Մայիսի 9-ի առթիվ ընդունեք իմ և համայնքապետարանի աշխատակազմի շնորհավորանքները:

Մայիսի 9-ը հայ ժողովրդի պատմության մեջ է մտել որպես նրա ազատատենչ, խիզախումի ու սխրագործության, Հայրենիքի հանդեպ անսահման սիրո, նվիրվածության ու անձնազոհության խորհրդանիշ։

Այսօր մեր երկրին ամենից առաջ խաղաղություն է հարկավոր և խաղաղ պայմաններում նվաճված հաղթանակներ: Եվ թող այդ հաղթանակները լինեն տարբեր ոլորտներում՝ սպորտ, արվեստ, գիտություն, տնտեսություն և այլն:

Յուրաքանչյուրիս լավ կատարված աշխատանքը, լավ յուրացված գիտելիքը, սիրով ու հարգանքով լի ընտանիքը, ահա սրանք միասին պետք է կազմեն Հայաստանի հզորությունը:

Թո**´**ղ այս հաղթական տոնը առաջնորդի մեզ դեպի նորանոր ձեռքբերումներ և հաղթանակներ:

Հավե՜րժ փառք ու պատիվ հայրենիքի նվիրյալներին